**Zapisnik 16. seje sveta KS Volčji Potok – Rudnik, ki je bila v prostorih doma KS Volčji Potok – Rudnik dne 21.02.2013**

Prisotni: Sršen Franc, Briški Vera, Repnik Tončka, Širec Robi, Novak Darja, Budja Nataša;

Opr. Odsoten: Jerman Samo;

Dnevni red:

1. Realizacija sklepov zadnje seje
2. Gradnja ceste
3. Izgradnja kanalizacije
4. Tekoča problematika
5. Razno

**Točka 1**

Sršen Franc pove, da smo obiskali vse krajane Volčjega Potoka in Rudnika pred božičem, ki so stari nad 80 let in jih obdarili s skromnimi darili. Odziv je zelo pozitiven, zato sklenemo, da s tako gesto nadaljujemo tudi to leto.

Glede zamenjave lastniške zemlje za občinsko zemljo v Volčjem Potoku oz. Rudniku s strani Občine Kamnik še nobenega odziva oz. obvestila. Vse vloge za soglasje o zamenjavi par. št. s strani krajevne skupnosti Volčji Potok – Rudnik oddane na Občino Kamnik.

**Točka 2**

Sršen Franc pove, da je krajevna skupnost Volčji Potok – Rudnik oddala vlogo na Občino Kamnik glede spremembe namembnosti ceste pri Novak Darji. Vlogo smo oddali na Oddelku za ceste, a odgovora s strani občine Kamnik še nimamo.

**Točka 3**

Repnik Tončka pove, da razpisa za subvencije za čistilne naprave zaenkrat še ni.

Sršen Franc nas obvesti, da so pri izgradnji kanalizacije in vodovoda pridobljena sredstva s strani evropske unije, vsak posameznik plača le priklop.

Kanalizacija pri hišah Cerar in Burja je urejena, poteka tudi asfaltiranje ceste od obvoznice proti hišam Šoštarič, Burja in Cerar.

**Točka 4**

Sršen Franc pove, da smo odvzeli vzorce vode v Rudniku in jih oddali v analizo na KPK Kamnik.

Sršen Franc pove, da dopis , ki ga je poslala krajevna skupnost Volčji Potok Rudnik na Občino Kamnik zaradi razsvetljave in grbine pri Golf Arboretum, ni odgovora ne s strani Golf Arboretuma in ne s strani Občine Kamnik.

Krajevna skupnost je dobila odgovor od Občine Kamnik v zvezi s pripombami na javno razgrnitev prostorskega načrta Občine Kamnik glede parc. št. 731, 805/2, 805/1, 808/1 in 808/2 vse k.o. Volčji Potok. Odgovor poiščemo na spletni strani Občine Kamnik.

Sejo zaključili ob 20.00 uri.

Zapisala :Nataša Budja

Predsednik:Franc Sršen